Foto: techcrunch.com AQSh prezidenti Barak Obama yonayotgan smartfonlar haqidagi hazilida Samsung‘ga ishora qildi. Bu haqida TechCrunch nashri ma’lum qildi. Mayamidagi kollejlardan birida ishtirok etgan davlat rahbari shunday dedi: “Bu kompaniyalardan biri yangi smartfon bilan chiqsa-yu, unda bir necha kamchiliklar aniqlansa, ular nima qilishadi? Uni to‘g‘irlashadi, yangilashadi... Agar yonib ketmasa, albatta. Shunday bo‘ladigan bo‘lsa, ular yangi qurilmani shunchaki bozordan qaytarib olishadi”. Shunday bo‘lsa-da, Obamaning so‘zlariga ko‘ra, iste’molchilar diskli telefonlarni qo‘llashga qaytishmayapti va smartfonlarni ishlab chiqarishni bekor qilish haqida og‘iz ochishmayapti. Obama sog‘liqni saqlash islohoti, bemorlar himoyasi hamda smartfonlar yaratilishi natijasida yuzaga kelgan muammolar haqida so‘z yuritib, buni misol sifatida keltirib o‘tdi.